***ОБРАЗЕЦ №5***

## *П Р О Е К Т*

## Д О Г О В О Р

**за проектантски услуги и авторски надзор**

**№ ……………/ ……………**

**Днес,.......................2016 год. в град Долна Митрополия,**

На основание чл. 112, ал. 1 от Закона за обществените поръчки и в изпълнение на Решение № ...... / ..............2016 г. на Кмета на **Община Долна Митрополия** за определяне на изпълнител след проведена процедура по възлагане на обществена поръчка по чл.20, ал.1, т.1, б. «б» от ЗОП с предмет: **„Изготвяне на инвестиционен проект за обект: „Реконструкция и рехабилитация на съществуващи общински улици и съоръженията към тях в гр.Тръстеник и гр.Долна Митрополия, община Долна Митрополия“ с цел кандидатстване по Програмата за развитие на селските райони 2014-2020 г. и упражняване на последващ авторски надзор“ между:**

**1. ОБЩИНА ДОЛНА МИТРОПОЛИЯ** със седалище и адрес на управление град Долна Митрополия, ул. Св. Кирил и Методий 39, ЕИК 000413725, ИН по ЗДДС BG 000413725 представлявана от Поля Василева Цоновска -Кмет на Община Долна Митрополия и Анета Петрова Боева – Главен счетоводител, наричани за краткост **ВЪЗЛОЖИТЕЛ** **,**

**и**

**2. ...................................................., със седалище и адрес на управление: .................................................................................................., ЕИК ......................................,** ИН по ЗДДС................................ **представлявано от ................................................ - .............................., наричано по-долу ИЗПЪЛНИТЕЛ,**

**се сключи настоящият договор, за следното:**

**І. ПРЕДМЕТ НА ДОГОВОРА**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изготви **инвестиционен проект за обект: „Реконструкция и рехабилитация на съществуващи общински улици и съоръженията към тях в гр.Тръстеник и гр.Долна Митрополия, община Долна Митрополия“ и да извърши упражняване на последващ авторски надзор,** в пълно съответстие със заложените от Възложителя изисквания в Техническата спецификация - *Приложение №1*, Ценовата оферта - *Приложение №2* и Предложението за изпълнение на поръчката за . *Приложение №3*, които са неразделна част от този договор.

1.2. Предметът на договора включва изпълнение на следните етапи:

1.2.1 Изготвяне на инвестиционен проект съгласно основните изисквания от документацията за възлагане на обществената поръчка, включително съдействие при съгласуване на проектите със съответните контролни органи в случаите, в които се изисква.

1.2.2 Осъществяване на авторски надзор по време на строителството и изготвяне на екзекутивни чертежи в случай, че това се налага.

**ІІ. ЦЕНА И НАЧИН НА ПЛАЩАНЕ**

2.1. Общата стойност за изпълнение на услугата, предмет на настоящия договор е в размер на ............................... (..............с думи) лева без включен ДДС, съгласно Ценова оферта на избрания за изпълнител - *Приложение* *№2*, неразделна част от настоящия договор, формирана въз основа на следните цени:

2.1.1 Цена за изготвяне на инвестиционен проект: …………………….. (………………………….................................) лв. без ДДС, или ............................................. (…………………………….........) лв. с ДДС;

2.1.2. Цена за упражняване на авторски надзор: …………….. (…………………………..) лв. без ДДС, или ............................................ (………………………………………….........) лв. с ДДС.

2.2.  **Стойността за изготвяне на инвестиционния проект следва да бъде изплатена на Изпълнителя по следния начин и условия**:

2.2.1.. Авансово плащане, в размер на 7% (седем процента) от договорената стойност по т.2.1. в срок до 20 (двадесет) работни дни след сключване на договора и издадена фактура от Изпълнителя – оригинал за авансово плащане **.**

2.2.2. Окончателно плащане – в размер на остатъка от одобрените средства за проектиране при подписан договор за безвъзмездна финансова помощ (ДБФП) между община Долна Митрополия и ДФ «Земеделие», в срок до 20 (двадесет) календарни дни след получаване от Възложителя на авансово плащане по ДБФП, издадена оригинална фактура за окончателно плащане от Изпълнителя и двустранно подписан приемно-предавателен протокол за инвестиционния проект. От окончателното плащане се приспада стойността на изплатения аванс.

2.3. **Стойността за изпълнение на авторския надзор следва да бъде изплатена на Изпълнителя по следния начин и условия:**

2.3.1. Авансово плащане не се предвижда;

2.3.2. Цената, в размер на 100% от одобрената от ДФ „Земеделие“ сума при подписан договор за финансиране в срокдо 30 /тридесет/ календарни дни, след получаване на финансиране за проекта и при наличие на следните кумулативни условия:

- приет и въведен в експлоатация обект;

- подписани протоколи за упражнен авторски надзор по време на строителството;

- представена от Изпълнителя фактура – оригинал за окончателно плащане.

2.4. Приемането на инвестиционните проекти и докладите за извършен авторски надзор се удостоверява с подписване на приемо-предавателни протоколи, а всички плащания се извършват срещу предоставяне от ИЗПЪЛНИТЕЛЯ на данъчна фактура в оригинал.

2.5. При редуциране на одобрените суми за проектиране и авторски надзор от финансиращия орган, те автоматично и без допълнителни анекси се редуцират като задължение на Възложителя към Изпълнителя.

2.6.Разходи извършени от Изпълнителя, но не одобрени от финансиращия орган и / или редуцирани не са задължения на Възложителя. За направените, но неодобрени от Държавен фонд „Земеделие” разходи, предмет на договора, Възложителят не носи отговорност и не дължи плащане.

2.7. Плащането се извършва в български лева по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

2.8. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.7. в срок от 7 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, ще се счита, че плащанията са надлежно извършени.

2.9. (ако е приложимо) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането изпълнителят предоставя становище, от което да е видно дали оспорва плащанията или част от тях като недължими.

2.10. Към момента на откриване на процедурата финансиране не е осигурено. В случай, че не бъде осигурено финансиране по ПРСР 2014-2020 г., възложителят си запазва правото да търси друг източник на финансиране за осъществяване на дейностите по проекта. Във всички случаи разплащането при изпълнението на договора се осъществява до размера на осигурените срества, макар това да води до промяна на схемата на плащане. За целите на прилагането на това условие Възложителят приема като предварително обявено условие, че правилата на установения източник на финансиране се превръщат и в правила на изпълнението на поръчката, включително и по отношение на схемата на плащане, като за целта страните по договора подписват допълнително споразумение на основание чл.116, ал.1, т.1 от ЗОП.

2.11. Разплащането за всички дейности при изпълнението на настоящия договор се осъществява до размера на осигурените средства.

**ІІІ. СРОК ЗА ИЗПЪЛНЕНИЕ**

3.1. Договорът влиза в сила от датата на подписването му и приключва с подписване на Акт обр. 16 (съгласно Наредба №3 от 31.07.2003 г. за съставяне на актове и протоколи по време на строителството). В случай че не започне изпълнение на СМР, вследствие изготвените по настоящия договор проекти, то договорът ще се счита за приключил с изпълнение на задълженията на страните, свъзани само с изготвяне на инвестиционният проект, приет от ВЪЗЛОЖИТЕЛЯ по реда на настоящия договор.

3.2. Срокът за изготвяне на инвестиционният проект започва да тече от датата, следваща датата на получаване на Възлагателно писмо, придружено с цялата необходима информация и документи, необходими за изпълнение на дейността от ИЗПЪЛНИТЕЛЯ и приключва с окончателното изпълнение на дейността от ИЗПЪЛНИТЕЛЯ и предаване на извършеното на ВЪЗЛОЖИТЕЛЯ с приемо-предавателен протокол.

3.3. ИЗПЪЛНИТЕЛЯТ е длъжен при изпълнение на договора да спазва следните срокове:

3.3.1. Срок за изготвяне на инвестиционния проект - ............. (.................................с думи) календарни дни, считано от датата, следваща датата на получаване на Възлагателно писмо от Възложителя, придружено с цялата необходима информация и документи, необходими за изпълнение на дейността от ИЗПЪЛНИТЕЛЯ, съгласно Предложението за изпълнение на поръчката - *Приложение №3*, неразделна част от настоящия договор;

3.3.2. Срок за отстраняване на открити неточности и непълноти в предадените от ИЗПЪЛНИТЕЛЯ документи в рамките на 10 (десет) календарни дни, като същият включва времето от получаването от страна на ИЗПЪЛНИТЕЛЯ на Уведомлението за установено несъответствие или непълнота в съдържанието на документи, свързани с изпълнението на поръчката, до момента на окончателното отстраняване на тези неточности и непълноти и представяне на документи, съответстващи на изискванията на ВЪЗЛОЖИТЕЛЯ, и подписване на приемо-предавателен протокол;

3.3.Срокът за упражняване на авторски надзор започва да тече от датата на откриване на строителната площадка за обекта и приключва с подписване на Акт обр. 16 (съгласно Наредба №3 от 31.07.2003 г. за съставяне на актове и протоколи по време на строителството).

3.4**.** Сроковете по настоящия договор не текат в следните случаи:

3.4.1. Административни заповеди, влияещи върху датата на приключване, различни от тези, които произлизат от неизпълнение на задълженията на ИЗПЪЛНИТЕЛЯ;

3.4.2. Несвоевременно изпълнение от страна на ВЪЗЛОЖИТЕЛЯ на негови задължения по договора.

3.4.3. За времето докато текат други административни процедури и/или съгласувателни процедури пред друг орган, свързани с процеса на реализация на обекта на настоящия договор и имащи за краен резултат сдобиването с документи или информация, необходима за изпълнението на поръчката.

3.4.4. За времето на предоставяне на допълнителни изходни данни и графични материали, необходимостта от които е възникнала в процеса на изпълнение на услугата до момента на нейното предоставяне от страна на ВЪЗЛОЖИТЕЛЯ.

3.4.5. Всякакво временно спиране на работата, което не е по вина на ИЗПЪЛНИТЕЛЯ;

3.4.6. Форс мажор;

3.4.7 Периодът на спиране на срока за изпълнение на договора е равен на времето за забава, необходимо за реализиране и приключване на горепосочените събития, като неговото начало и край се установява с двустранни протоколи, в които се описват и мотивите за спирането на срока за изпълнение на поръчката.

**ІV. ПРАВА И ЗАДЪЛЖЕНИЯ НА СТРАНИТЕ**

**4.1. ВЪЗЛОЖИТЕЛЯТ има право:**

4.1.1 Да изисква от ИЗПЪЛНИТЕЛЯ да изпълнява, качествено, в срок и без отклонения съответните дейности по реда и условията, договорени между страните.

4.1.2 Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.1.3 Да задържи съответна част от гаранцията за изпълнение на договора, при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 6.6 от настоящия договор.

4.1.4 Да прави рекламации при установяване на некачествена работа, която не е в съответствие с техническото задание и с техническото предложение на ИЗПЪЛНИТЕЛЯ, като при установяване на грешки и непълноти в инвестиционния проект, да изиска същите да бъдат отстранени от Изпълнителя без допълнително заплащане, в срок от 7 (седем) работни дни, считано от получаването на писмени предписания за поправки и допълнения.

4.1.5 Да поставя допълнителни изисквания към Изпълнителя, съобразно настъпили промени в условията на финансиране по Програма за развитие на селските райони 2014-2020 преди съгласуване на инвестиционния проект. За настъпилите промени Възложителят ще уведомява писмено изпълнителя.

4.1.6 Да изисква и получава разяснения от Изпълнителя относно процеса на изпълнение, и съвместно със същия да решава всички възникнали проблеми по време на изпълнението на обекта като решенията се оформят в писмен вид.

4.1.7 Да спре временно изпълнението на настоящия договор, при настъпване на обстоятелства, които не е могъл да предвиди при подписването му и които са от значение за изпълнението на договора.

4.1.8 Да организира съвместни срещи между Изпълнителя и общинската администрация, отговорна за съгласуване и изпълнение на инвестиционния проект и по въпроси свързани с предмета на настоящия договор.

4.1.9 Да изисква от ИЗПЪЛНИТЕЛЯ да сключи договори за подизпълнение с посочените в офертата му подизпълнители илипри включване на подизпълнител в процеса на изпълнение на договора ( в приложимите случаи).

**4.2. ВЪЗЛОЖИТЕЛЯТ е длъжен:**

4.2.1 Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

4.2.2 Да осигури на ИЗПЪЛНИТЕЛЯ съдействието, информацията и документите, необходими му за качественото извършване на услугите от Раздел I.

4.2.3 При поискване от ИЗПЪЛНИТЕЛЯ и със съдействието на ВЪЗЛОЖИТЕЛЯ да уточнява въпросите, свързани с извършването на услугите по този договор, в рамките на 2 работни дни.

4.2.4 Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване.

4.2.5 Да приеме изработеното от Изпълнителя, ако отговаря на изискванията посочени в техническото задание.

4.2.6 Да извърши необходимите действия и подаде нужните документи и информация като кандидатства с цел реализиране на обекта по т. 1.1.

4.2.7 ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта, като текущо предприема всички необходими стъпки за защита на конфиденциалната информация и правата на интелектуална собственост.

4.2.8 Да уведоми писмено ИЗПЪЛНИТЕЛЯ в предвидените в този договор случаи.

**4.3 ИЗПЪЛНИТЕЛЯТ има право:**

4.3.1 Да получи уговореното възнаграждение при условията и в сроковете, посочени в настоящия договор.

4.3.2 Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

4.3.3 Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите от Раздел I.

4.3.4 При частично изпълнение на възложената задача и ако по-нататъшното изпълнение на задачата се окаже невъзможно по причини, независещи от Изпълнителя и Възложителя, да получи възнаграждение в размер, съответстващ само на изпълнената част от работата.

**4.4 ИЗПЪЛНИТЕЛЯТ e длъжен:**

4.4.1 Да изпълни поръчката качествено в съответствие с предложенията в офертата му, включително техническото предложение.

Замяна на служители/експерти от екипа посочен в офертата на Изпълнителя е допустима само в случай на Непредвидени обстоятелства, след предварителното писмено съгласие на Възложителя, при условие, че образованието, квалификацията и опита на новите служители/експерти са еквивалентни или по - добри от тези в документацията за участие в процедурата. Всички разходи, възникнали поради напускане, оттегляне или замяна на служители/експерти на Изпълнителя, се поемат от Изпълнителя.

4.4.2 Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

4.4.3 Да сключи договор/договори за подизпълнение с посочените в офертата му подизпълнители в срок от 5 (пет) дни от сключване на настоящия договор. В срок 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са спазени условията по чл. 66, ал.2 и 11 от ЗОП.

4.4.4 Да разработи инвестиционни проекти в обхват съгласно наредба № 4 от 21 май 2001 г. за обхвата и съдържанието на инвестиционните проекти, в съответствие със заданието и описанието за проектиране на ВЪЗЛОЖИТЕЛЯ и действащите нормативни разпоредби в Република България в рамките на посочения срок за изпълнение.

4.4.5. При установяване на грешки и непълноти в проекта, констатирани от ВЪЗЛОЖИТЕЛЯ и получаване на Уведомително писмо от страна на ИЗПЪЛНИТЕЛЯ, ИЗПЪЛНИТЕЛЯТ се задължава да отстрани същите без допълнително заплащане, в срока, определен в т. 3.3.2. от настоящия договор;

4.4.6. Да предаде на Възложителя инвестиционни проекти, разработени, подпечатани и подписани от лица, притежаващи необходимата проектантска правоспособност по съответната част, присъдена от Камара на инженерите в инвестиционното проектиране и окомплектовани в съответните екземпляри на хартиен и електронен носител, съгласно изискванията на Техническата спецификация, неразделна част от договора.

4.4.7. Да е застрахован с валидна застраховка за професионална отговорност на лицето (лицата), което/които ще осъществяват проектирането, по смисъла на чл. 171, ал. 1 от ЗУТ за целия период на изпълнение на договора. Всички санкции, наложени от общински и държавни органи във връзка с проектирането са за сметка на ИЗПЪЛНИТЕЛЯ;

4.4.8 Да извършва за своя сметка всички допълнително възникнали работи за проектиране, вследствие допуснати от него пропуски и грешки. Отстраняването на пропуските/грешките са за сметка на изпълнителя.

4.4.9 Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

4.4.10. ИЗПЪЛНИТЕЛЯТ се задължава да окаже съдействие на ВЪЗЛОЖИТЕЛЯ при съгласуване на проекта с експлоатационните дружества, както и да отговаря за цялостната организация на проекта, координацията му с ВЪЗЛОЖИТЕЛЯ, органите на изпълнителната власт, контролните органи и всички, които имат отношение към съгласуването на проекта, както и неговото представяне в публичното пространство за осигуряване на широка обществена подкрепа на инвестиционната инициатива: обществени обсъждания, презентации на различни нива и т.н. При изпълняване на тези си задължения по договора ИЗПЪЛНИТЕЛЯТ се представлява от посочения от него консултант по тези въпроси. Срокът за времето на съгласуване не е включен в срока за проектиране по настоящия договор.

4.4.11. Да упражнява авторския надзор по време на строително-монтажните работи, предвидени за изграждане на обекта по одобрените проекти, който включва изготвяне на екзекутивна документация, участие в подписване на актове и протоколи по време на строителството и участие в приемателни комисии до цялостното изграждане на обекта (строежа) и въвеждането му в експлоатация с издаване на удостоверение за въвеждане в експлоатация на строежа;

4.4.12. Да оказва техническа помощ и консултации за решаване на проблеми, възникнали в процеса на изграждането на обекта – да дава предписания при обстоятелства, които водят до изменения на проекта, допустими по Закона за устройство на територията;

4.4.13. Да участва в работните срещи на обекта заедно с изпълнителя на строителството, строителен надзор, инвеститорски контрол и екип за управление на проекта, извън задълженията по т. 4. Да извършва посещения на обекта за контрол на качеството на изпълнение и корекции при възникнали неточности в изпълнението на проекта;

4.4.14.Да предостави възможност на компетентните органи, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности, Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта.

4.4.15. Да изпълнява мерките и препоръките, съдържащи се в докладите от проверки на място;

4.4.16. Да спазва изискванията за изпълнение на мерките за информация и публичност по проекти, финансирани със средства от европейския съюз.

4.4.17.Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

4.4.18. Да съхранява цялата документация по изпълнението на договора за период от пет години, считано от датата на извършването на окончателното плащане по договора.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

5.1. Приемането на извършената работа по Раздел I се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

5.2. ИЗПЪЛНИТЕЛЯТ предава на ВЪЗЛОЖИТЕЛЯ изготвените проекти в четири екземпляра на хартиен носител и един на електронен носител, което се удостоверява с подписването на приемо-предавателен протокол.

5.3. В 20 (двадесет) дневен срок от подписване на приемо-предавателен протокол за цялостния проект, ВЪЗЛОЖИТЕЛЯТ може да направи писмени възражения по проекта като изпрати на ИЗПЪЛНИТЕЛЯ уведомително писмо за откритите нередности и грешки.

5.4. В случай че не са констатирани непълноти и/или несъответствия, и/или недостатъци страните по настоящия договор подписват окончателен приемо–предавателен протокол за изготвения проект без забележки от ВЪЗЛОЖИТЕЛЯ.

5.5. В случай на констатирани непълноти и/или несъответствия, и/или недостатъци, ИЗПЪЛНИТЕЛЯТ е длъжен да ги отстрани в срока по т. 3.3.2 от Раздел IІI на настоящия договор, за своя сметка.

5.6. След подписване на окончателен приемо-предавателен протокол за изготвения проект без забележки от ВЪЗЛОЖИТЕЛЯ, същият стартира процедурите по съгласуване на проектите с всички контролни органи, експлоатационни дружества, общински и държавни институции, съгласно нормативните изисквания.

5.7. Дейностите по упражняване на авторски надзор се считат за приети след приемане и въвеждане на обекта в експлоатация и подписване на протокол между изпълнител, консултанта по строителния надзор, инвеститорски контрол и проектанта за окончателно извършена работа по авторски надзор.

**VІ. ГАРАНЦИИ И НЕУСТОЙКИ**

6.1. При подписване на настоящия договор, ИЗПЪЛНИТЕЛЯТ предоставя на ВЪЗЛОЖИТЕЛЯ гаранция за изпълнение на задълженията си по него в размер на 3 /три/ на сто от стойността на договора без ДДС, равна на ........... /.............../ лв. представена под формата на парична сума (депозит) по сметката на ВЪЗЛОЖИТЕЛЯ, безусловна и неотменима банкова гаранция, издадена в полза на ВЪЗЛОЖИТЕЛЯ или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

6.2.ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от пет дни.

6.2.1.ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

6.2.2.При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 6.1, без да дължи лихви за периода, през който средствата законно са престояли при него.

6.3. ВЪЗЛОЖИТЕЛЯТ освобождава гаранцията по следния начин:

6.3.1. 100% (сто процента) от сумата се освобождава в срок до 30 работни дни след одобряване на инвестиционните проекти въз основа на комплексен доклад за оценка на съответствието на инвестиционния проект със съществените изисквания към строежите, от компетентния орган;

6.3.2. в срок до 30 работни дни след прекратяване на договора на основание т. 8.1.2 или т. 8.1.3 от раздел VIII на настоящия договор и/или прекратяване на договора по вина на ВЪЗЛОЖИТЕЛЯ;

6.4. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

6.5.ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при невиновно неизпълнение на договорните си задължения.

6.6. В случай, че ИЗПЪЛНИТЕЛЯТ не изпълни задълженията си в договорения срок, същият дължи на ВЪЗЛОЖИТЕЛЯ неустойка в размер на 0,1% за всеки просрочен ден, но не повече от 5% от стойността на неизпълнените и / или забавени дейности.

6.7. В случай, че ВЪЗЛОЖИТЕЛЯТ не изплати дължимото възнаграждение в договорения срок, той дължи на ИЗПЪЛНИТЕЛЯ освен възнаграждението и неустойка в размер на 0,1% за всеки просрочен ден, но не повече от 5% от стойността на забавеното възнаграждение.

6.8. При наложени финансови корекции на Възложителя съгласно Договора за безвъзмездна финансова помощ в част проектиране по **вина на ИЗПЪЛНИТЕЛЯ** и/или направените разходите по този договор от Възложителя не бъдат одобрени Изпълнителят дължи възстановяване на направените плащания от Възложителя, за които е отказано възстановяване. При не възстановяването им, Възложителят има право да упражни правата си по предоставената от Изпълнителя гаранция по договора.

6.9.При необходимост от допълнително финансиране на СМР, които не са били включени и/или не са били предвидени , и / или са в резултат на проектантска грешка дефинирани като ПРОПУСК от Изпълнителя, но са **ЗАДЪЛЖИТЕЛНИ ЗА ЦЯЛОСТНО** изпълнение на проекта, Изпълнителят се задължава да осигури за своя сметка финансиране на изпълнението им в размер на 50% от стойността на ПРОПУСКА , но не повече от 20% от общата стойност на договора.

**VІІ. НЕПРЕДВИДЕНИ ОБСТОЯТЕЛСТВА**

7.1. Страните по настоящия договор не носят отговорност за неизпълнение на задълженията си при настъпването на непредвидени обстоятелства по смисъла на параграф 2, т. 27 от Допълнителните разпоредби на Закона за обществените поръчки. Срокът за изпълнение на задължението се продължава с периода, през който изпълнението е било спряно. Непредвиденото обстоятелство не засяга права или задължения на страните, които са възникнали и са били дължими преди настъпването му.

7.2. Ако непреодолимата сила, съответно спирането по предходната алинея, продължи повече от 20 дни и няма признаци за скорошното й преустановяване, всяка от страните може да прекрати за в бъдеще договора, като писмено уведоми другата страна.

7.3. Страната, която е засегната от непредвиденото обстоятелство, следва в 3-дневен срок след установяването му, да уведоми другата страна, както и да представи доказателства (съответните документи, издадени от компетентния орган) за появата, естеството и размера на събитието и оценка на неговите вероятни последици и продължителност. Засегнатата страна периодично предоставя последващи известия за начина, по който непредвиденото обстоятелство спира изпълнението на задълженията й, както и за степента на спиране.

7.4. В случаите на възпрепятстване на ИЗПЪЛНИТЕЛЯ поради непредвидено обстоятелство да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава;

7.5. Страните не носят отговорност една спрямо друга по отношение на вреди, претърпени като последица от непредвиденото обстоятелство;

7.6. През времето, когато изпълнението на задълженията на някоя от страните е възпрепятствано от непредвиденото обстоятелство, за което е дадено известие в съответствие с клаузите на настоящия договор и до отпадане действието му, страните предприемат всички необходими действия, за да избегнат или смекчат въздействието на събитието и доколкото е възможно, да продължат да изпълняват задълженията си по договора, които не са възпрепятствани от непредвиденото обстоятелство;

7.7. Изпълнението на задълженията се възобновява след отпадане на събитията, довели до спирането му;

7.8.Непредвидени обстоятелства (непреодолима сила) по смисъла на този договор са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия (параграф 2, т. 27 от Закона за обществените поръчки).

**VІІI. ПРЕКРАТЯВАНЕ НА ДОГОВОРА**

8.1. Настоящият договор се прекратява:

8.1.1. с изтичане на срока му;

8.1.2. по взаимно съгласие между страните, изразено писмено;

8.1.3. при обективна невъзможност за изпълнение на възложената работа, за която и да е от страните - с 20-дневно писмено предизвестие;

8.1.4. при виновно неизпълнение на задълженията на една от страните по договора – с 20-дневно писмено предизвестие от изправната до неизправната страна;

8.1.5. едностранно от страна на ВЪЗЛОЖИТЕЛЯ, без предизвестие, при пълно неизпълнение на задълженията на ИЗПЪЛНИТЕЛЯ по раздел V от настоящия договор.

8.1.6. в случаите по чл. 118, ал.1 от ЗОП.

8.2. Възложителят може да прекрати договора, ако в резултат на обстоятелства, възникнали след сключването му, не е в състояние да изпълни своите задължения.

8.3. Възложителят може да прекрати договора, едностранно и без предизвестие, и в случай че:

8.3.1. ИЗПЪЛНИТЕЛЯТ-обединение извърши промяна в състава си по време на изпълнение на договора.

8.3.2. ИЗПЪЛНИТЕЛЯТ забави изпълнението на някое от задълженията си по договора с повече от 15 работни дни;

8.3.3. ИЗПЪЛНИТЕЛЯТ не отстрани в посочения в раздел ІII, т. 3.3.2. срок констатирани недостатъци;

8.3.4. ИЗПЪЛНИТЕЛЯТ бъде обявен в несъстоятелност или когато е в производство по несъстоятелност предизвестие, без дължими неустойки и обезщетения и без необходимост от или ликвидация.

**IХ. ЗАКЛЮЧИТЕЛНИ РАЗПОРЕДБИ**

9.1. Предвид факта, че настоящият договор е сключен по процедура за възлагане на обществена поръчка, открита преди приемане на нормативните документи, свързани с реализирането на настоящия проект, за целите на изпълнението на настоящия договор се уговаря следното: възникнали след откриването на процедурата правила и указания на управляващия орган на ПРСР 2014-2020 г., които поставят клаузи от настоящия договор в противоречие с тях или клаузи от настоящия договор уреждат по различен начин отношенията между страните, имат предимство пред клаузите на настоящия договор. В този смисъл възникването на нови правила и условия в нормативен документ, доковорът за безвъзмездна финансова помощ, както и всякакви други документи и указания от УО, свързани с размера на цената по настоящия договор, начина на плащане, начина на отчитане, както и всякакви други условия от настоящия договор, продиктувани от новите правила, се считат за основание за промяна на същия по смисъла на чл. 116, ал. 1, т. 1 от ЗОП, като обхватът и естествето на възможните измениня, както и условията, при които те могат да се използват не трябва да води до промяна в предмета на договора.

9.2. В случаите на настъпване на горните юридически факти страните се съгласяват да отразят новите договорености по между си, които са функция на настъпилите изменения в допълнително споразумение. Горните изменения следва да повтарят изрично и точно правилата отразени в документите по т. 9.1 и те единствено могат да бъдат предмет на изменението на договора.

9.3. За неуредени с настоящия договор въпроси се прилагат разпоредбите на действащото законодателство на Република България.

9.4. Страните се съгласяват, на основание чл. 117, ал. 2 от ГПК, при възникнали имуществени спорове между тях при или по повод изпълнението на настоящия договор, да ги отнасят за разрешаване пред компетентния съд.

9.5. Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка. Това правило не се прилага по отношение на задължителната информация, която Възложителят следва да представи на Агенцията по обществени поръчки съобразно реда, предвиден в ЗОП.

9.6. Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

9.7. Изменение на настоящия договор за обществена поръчка се допуска по изключение, при условията на Закона за обществените поръчки.

9.8. Адресите за кореспонденция между страните по настоящия договор са както следва:

За Възложителя: …………………………………………

За Изпълнителя: ....................................................................

9.9. Всяка от страните по настоящия договор е длъжна незабавно да уведоми другата при промяна на адреса си. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.

При съставянето на настоящия договор се представиха следните документи, които са неразделна негова част:

1. Техническа спецификация - *Приложение № 1*;

2. Ценова оферта - *Приложение №2*;

3. Предложение за изпълнение на поръчката на ИЗПЪЛНИТЕЛЯ - *Приложение №3*;

Настоящият договор се състави и подписа в четири еднообразни екземпляра - три за Възложителя и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**ПОЛЯ ЦОНОВСКА .............................................**

Кмет на община Долна Митрополия

**АНЕТА БОЕВА**

Гл. Счетоводител

**Веселка Иванова**

юрисконсулт